TLUXE ออกหุ้นกู้ 1 พันลบ. ขายรายใหญ่ถึง 26 ก.ค.นี้
TLUXE ออกหุ้นกู้ 1 พันลบ. อายุ 2 ปี ดอกเบี้ย 6.25% ต่อปี ขายรายใหญ่ถึง 26 ก.ค.นี้ หวังระดมเงินเพื่อเป็นเงินลงทุนธุรกิจพลังงาน
25 ก.ค. 2560

บริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE ระบุว่า บริษัทออกหุ้นกู้ชนิดระบุชื่อ ประเภทไม่ด้อยสิทธิ ไม่มีประกัน และไม่มีผู้แทนผู้ถือหุ้นกู้ มูลค่าไม่เกิน 1,000 ล้านบาท อายุ 2 ปี ครบกำหนดไถ่ถอนวันที่ 27 ก.ค.62  มีอัตราดอกเบี้ย 6.25% และจ่ายดอกเบี้ยทุก 3 เดือน โดยบริษัทเสนอขายให้แก่ผู้ลงทุนสถาบัน และ/หรือผู้ลงทุนรายใหญ่ ระหว่างวันที่ 24-26 ก.ค.60 ณ บล.ยูโอบี เคย์เฮียน (ประเทศไทย) และ บล.เออีซี
โดยบริษัทจะระดมเงินจากการขายหุ้นกู้เพื่อไปลงทุนในธุรกิจพลังงาน และเงินทุนหมุนเวียนในการขยายธุรกิจในอนาคต